White Christmas

«White Christmas» er ein amerikansk julesong skriven av Irving Berlin i 1940. Han skil seg frå mange tidlegare julesongar ved å ha ei melankolsk, mollstemt steming framfor å uttrykka liv og glede, og ved å gjera snø til eit julesymbol, utan å ha noko kristent innhald.

Den første innspelte og best kjende versjonen av songen er av Bing Crosby frå 1942. Crosby si framføring av songen i filmen Holiday Inn frå same året gav han ein oscarpris for beste originale filmsong. Crosby sin singel er rekna som den mestslejande singelen nokonsinne. Ifølgje American Society of Composers, Authors and Publishers (ASCAP) er «White Christmas» den mest framførte julesongen i USA.Tal frå 1998. «White Christmas» ved www.hymnsandcarolsofchristmas.com

Opphav
Som jøde frå Brooklyn i New York er Irving Berlin ein noko overraskande opphavsmann til ein svært populær song om jul i gamle dagar, der born lytter etter dombjøller i snøen. Men Berlin elska jul, og mislikte at filmarbeidet hans ofte gjorde at han måtte vera borte frå familien sin på denne tida av året. Songen kan ha vore skriven i heimen hans i Beverly Hills i Los Angeles medan han lengta heim til New York, noko eit tidlegare, stroke vers gjev uttrykk for. Dette kan også ha bidrege til det melankolske, lengtande uttrykket i songen.

«White Christmas» skildrar ei snøprega jul i forteljaren si fortid, og inneheld ulike nostalgiske stemningsbilete og ønske til lyttaren om gode dagar og mange framtidige kvite juler. Songen blei svært populær under andre verdskrigen, då mange soldatar forlét heimane sine, mange frå kalde klima til snøfrie stillehavsområde. Dette var òg ei tid då radiostasjonar byrja senda musikk i opptak framfor live-framføringar. «White Christmas» framført av Bing Crosby blei etterkvart ein mestseljande julesingel.

 Versjonen til Bing Crosby 

Den første offentlege framføringa av songen var med Crosby på hans radioshow The Kraft Music Hour (NBC) første juledag 1941, men dette blei ikkje teke opp for ettertida. 29. mai 1942 spelte Crosby inn songen med The John Scott Trotter Orchestra og The Ken Darby Singers på berre 18 minutt. Han kom ut den 30. juli som ein del av eit 78 plate-album med seks songar frå musikalfilmen Irving Berlin Schlager Parade Holiday Inn (Holiday Inn).

mini|venstre|Bing Crosby og Danny Kaye i traileren til filmen White Christmas.

I førstninga blei songen overskugga av den første slageren frå filmen, «Be Careful, It's My Heart». Men ved slutten av oktober 1942 toppa «White Christmas» Your Hit Parade-lista. Han låg i denne posisjonen fram til eit godt stykke inn i det neste året. Berre i 1942 låg innspelinga på  toppen av Billboard-listene i elleve veker. 

Ei nytugjeving av Decca Records førte «White Christmas» tilbake til førsteplassen av julesesongane i 1946 og januar 1947. Slik blei han den første singlen med tre separate plasseringar på toppen av den amerikanske topplista. Innspelinga blei ein gjengangar på lista og dukka opp igjen 20 gonger, før Billboard laga ei eiga Christmas-liste for juleutgjevingar.

Som del av Holiday Inn fekk songen ein Oscarpsis for beste originale song.  Holiday Inn - Awards hos Internet Movie Database I filmen framfører Crosby songen som ein duett med skodespelaren Marjorie Reynolds dubba av Martha Mears. Holiday Inn - Soundtracks hos Internet Movie Database Denne senen skil seg frå korleis filmskaparane hadde tenkt seg han, då manuskriptet berre gjev rollefiguren til Reynolds, og ikkje Crosby sin, i oppgåve å framføra songen.

Crosby-innspelinga av «White Christmas» som blir mest spelt i dag, er ikkje den som Crosby spelte inn i 1942. Masteren frå dette opptaket blei øydelagd på grunn av sin hyppige bruk. 18. mars 1947 gjord Crosby eit nytt opptak ved Decca Studios for å erstatta han. Ein anstrenga seg for å etterlikna den originale innspillinga så godt som råd, og The Trotter Orchestra og The Darby Singers spelte også her bakgrunnsmusikken. Ein la også til nokre instrument, som  celesta og fløyter for å liva opp innleiinga.

Crosby-singelen er seld i over 50 millionar og opptil 100 millionar eksemplar. Guinness Rekordboka reknar han som den mestseljande singelen nokonsinne.

Innspelingar
«White Christmas» er spelt inn av ei rekkje artistar i ulike stilar. Tidlege innspelarar var Ralph Flanagan og hans orkester (1949), Eddie Fisher med Hugo Winterhalter's orchestra & chorus (1952) RCA Victor in the 20-4500 to 20-4999 series og artistar som Elvis Presley, Frank Sinatra, Dean Martin, Nat King Cole, Louis Armstrong, Ella Fitzgerald, Brenda Lee og Mahalia Jackson.

The Drifters laga ein rhythm'n'blues-versjon i 1954. Denne utgåva blei brukt i den populæra julefilmen  Hjemme alene (Home Alone) frå 1990. Home Alone - Soundtracks hos Internet Movie Database  Andre grupper som har spelt inn songen er Beach Boys, Boney M, Chicago, The Chipmunks og The Supremes.

Michael Bolton spelte inn «White Christmas» til Timeless: The Classics i 1992. Andrea Bocelli spelte inn songen til sitt første julealbum My Christmas i 2002.
I 2009 gjorde Twisted Sister med Doro Pesch ein tysk-engelsk coverversjon til albumet A Twisted Christmas. Same året utførte Boy George ei innspeling som blei utgjeven til digital nedlasting. I 2011 framførte Lady Gaga songen på ein konsert som seinare kom ut som A Very Gaga Thanksgiving.

Omsetjingar
Songen er omsett til fleire språk, som finsk «Valkea joulu», svensk «Jag drömmer om en jul hemma», spansk «Blanca navidad», italiensk «Bianco natale» og kroatisk «Bijeli Božić».

 Norsk 
Arne Paasche Aasen og Finn Sidselrud har skrive ulike norske tekstar. Omsetjinga til Paasche Aasen heiter «Min barndoms jul», medan Sidselsrud si heiter «White Christmas».

Innspelingar
 År Tittel Albumtittel Artist Tekstforfattar Platetype Platemerke og katalognummer1955«Min barndoms jul» PlateetikettenJens Book-Jenssen ned kor og orkester Dir.: Egil Monn-IversenArne Paasche Aasen78-plateMusica A 5144EPMusica NEP 8171973«White Christmas» PlateetikettenJule....Gro Anita - Stein Ingebrigtsen - Terje Fjærns kor og orkesterFinn SidselrudLPRCA YNJL 1-804

Dei to Musica-platene er same innspeling.

 Listeplasseringar 
 Artist Liste Høgaste  plassering Veker på lista Dato for listeplassering Bing Crosby  Billboard Harlem Hit Parade# 1# 1 i 3 uker1942 Bing Crosby  Billboard Best Sellers In Stores-lista# 11942 The Drifters  Billboard Hot 100-lista# 80 Desember 1955 Andy Williams  Billboard Christmas Songs-lista# 1 1963 Andy Williams  Billboard Christmas Songs-lista# 221967 Andrea Bocelli # 1682009

 Kjelder 

Denne artikkelen bygger på «White Christmas (song)» frå , og «White Christmas (sang)» frå  den 27. desember 2011.  

Kategori:USA-amerikanske julesongar
Kategori:Songar frå 1942
Kategori:Bing Crosby-songar
Kategori:Frank Sinatra-songar
Kategori:Jo Stafford-songar
Kategori:Perry Como-songar
Kategori:Ernest Tubb-songar
Kategori:Mantovani-songar
Kategori:The Drifters-songar
Kategori:Elvis Presley-songar
Kategori:Smokey Robinson-songar
Kategori:Jim Reeves-songar
Kategori:Doris Day-songar
Kategori:The Supremes-songar
Kategori:Bob Marley-songar
Kategori:Dean Martin-songar
Kategori:Barbra Streisand-songar
Kategori:Otis Redding-songar
Kategori:The Partridge Family-songar
Kategori:Boney M.-songar
Kategori:Kenny Rogers-songar
Kategori:Dolly Parton-songar
Kategori:New Kids on the Block-songar
Kategori:Neil Diamond-songar
Kategori:Michael Bolton-songar
Kategori:Garth Brooks-songar
Kategori:Kenny G-songar
Kategori:Chicago-songar
Kategori:A1-songar
Kategori:Linda Ronstadt-songar
Kategori:Bette Midler-songar
Kategori:Michael Bublé-songar
Kategori:The Moody Blues-songar
Kategori:LeAnn Rimes-songar
Kategori:Dionne Warwick-songar
Kategori:Westlife-songar
Kategori:Taylor Swift-songar
Kategori:Neil Sedaka-songar
Kategori:Rick Astley-songar
Kategori:Andrea Bocelli-songar
Kategori:Boy George-songar
Kategori:Kurt Nilsen-songar
Kategori:Lady Gaga-songar
Kategori:Cee Lo Green-songar
Kategori:Rod Stewart-songar
Kategori:Bjelleklang-songar
Kategori:Chet Atkins-songar
Kategori:Destiny's Child-songar
Kategori:Diana Krall-songar
Kategori:Il Divo-songar
Kategori:Johnny Mathis-songar
Kategori:Katy Perry-songar
Kategori:Pat Boone-songar
Kategori:Ray Conniff-songar
Kategori:Toby Keith-songar
Kategori:Twisted Sister-songar
Kategori:Vera Lynn-songar
Kategori:Vikingarna-songar
Kategori:Smokie-songar
Kategori:The Marshall Tucker Band-songar
Kategori:America-songar